
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	26 septembrie 2011

	Nr.
	27/14


R A P O R T

asupra propunerii legislative privind  completarea Legii – cadru nr.284/2010 privind salarizarea unitară a personalului plătit din fonduri publice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 19 din 1 februarie 2012, cu dezbaterea pe fond, în procedură obişnuită, a propunerii legislative privind completarea Legii – cadru nr.284/2010 privind salarizarea unitară a personalului plătit din fonduri publice.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1052/07.10.2011)
· avizul negativ al Comisiei juridice, de disciplină şi imunităţi (nr.31/47/02.02.2012) 
· avizul negativ al Comisiei pentru egalitatea de şanse pentru femei şi bărbaţi(nr.37/80/24.04.2012)
· avizul negativ al Comisiei pentru sănătate şi familie(nr.28/9/23.02.2012)

· punctul de vedere negativ al Guvernului (nr.5217/DRP/14.08.2012).

Propunerea legislativă are ca obiect de reglementare completarea Legii – cadru nr.284/2010 privind salarizarea unitară a personalului plătit din fonduri publice, cu modificările ulterioare, în sensul acordării unor sporuri la salariul de bază asistenţilor maternali profesionişti, începând cu data de 1 ianuarie 2012.
Comisia propune Plenului Camerei Deputaţilor respingerea, deoarece aceste reglementări sunt prevăzute în Capitolul ll din Anexa lll la Legea nr.284/2010, capitol în care se regăseşte art.15 alin.(1) ce cuprinde dispoziţii privind categoriile de sporuri ce pot fi acordate în unităţile de asistenţă socială/centre cu sau fără cazare, în raport cu condiţiile în care se desfăşoară activitatea.
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 
La lucrările comisiei care au avut loc în data de 26 septembrie 2012,  au fost prezenţi 21 deputaţi, din totalul de 23 membri ai comisiei.

Raportul comisiei a fost aprobat cu majoritate de voturi.
Propunerea legislativă a fost respinsă de Senat, în şedinţa din 21.12.2011. 
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
PREŞEDINTE,





SECRETAR,


Maria Eugenia BARNA


    
Kerekes Karoly 

Întocmit,
Consilier parlamentar Sorina Szabo
Consilier parlamentar Decebal Stănescu

